CELEX: 
Language: lv
Date: 2018-10-16 00:00:00
Title: KOMISIJAS DELEĢĒTĀ REGULA (ES) …/.. ar ko nosaka rādītāju sarakstu ziņojumam par to, kā tiek piemērota Eiropas Parlamenta un Padomes Regula (EK) Nr. 1082/2006 par Eiropas teritoriālās sadarbības grupu (ETSG)

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Eiropas Parlamenta un Padomes 2006. gada 5. jūlija Regulas (EK) Nr. 1082/2006 par Eiropas teritoriālās sadarbības grupu (ETSG)
                  1
                17. panta pirmajā daļā teikts, ka Komisijai jāsagatavo ziņojums par minētās regulas piemērošanu. Ziņojuma sagatavošanai izmantotie rādītāji jānosaka deleģētajā aktā, un tiem jāattiecas uz efektivitāti, lietderību, nozīmību, Eiropas pievienoto vērtību un vienkāršošanas iespējām.
            
            
               Tāpēc šā deleģētā akta mērķis ir izveidot rādītāju sarakstu, ko var izmantot, lai novērtētu ETSG regulas piemērošanu. Pēc tam šis novērtējums tiks izmantots kā svarīgs avots Komisijas ziņojumam.
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Apspriešanās tika organizēta saskaņā ar Eiropas Parlamenta, Padomes un Eiropas Komisijas kopējās vienošanās par deleģētajiem aktiem 4. punktu. Šī deleģētā akta projekts tika pārrunāts ekspertu grupas sanāksmēs 2013. gada 4. jūlijā un 2017. gada 14. jūlijā, kurās piedalījās eksperti no visām dalībvalstīm. Lai Eiropas Parlaments varētu izteikt pieprasījumus apmeklēt šīs sanāksmes, tam laikus paziņoja par sanāksmju datumiem, darba kārtību un attiecīgajiem dokumentiem.
            
            
               3.DELEĢĒTĀ AKTA JURIDISKIE ASPEKTI
            
            
               Regulas (EK) Nr. 1082/2006 17. panta otrajā daļā Komisija tiek pilnvarota saskaņā ar 17.a pantu pieņemt deleģētos aktus, nosakot pirmajā daļā minēto rādītāju sarakstu.
            
            
               KOMISIJAS DELEĢĒTĀ REGULA (ES) …/..
            
            
               (16.10.2018),
            
            
               ar ko nosaka rādītāju sarakstu ziņojumam par to, kā tiek piemērota Eiropas Parlamenta un Padomes Regula (EK) Nr. 1082/2006 par Eiropas teritoriālās sadarbības grupu (ETSG)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2006. gada 5. jūlija Regulu (EK) Nr. 1082/2006 par Eiropas teritoriālās sadarbības grupu (ETSG)
                  2
                un jo īpaši tās 17. panta otro daļu,
            
            
               tā kā: 
            
            
               (1)Pirmajā ziņojumā par Regulas (EK) Nr. 1082/2006 piemērošanu Komisija ierosināja vairākus grozījumus
                  3
               . Eiropas Parlamenta un Padomes Regula (ES) Nr. 1302/2013
                  4
                par Eiropas teritoriālās sadarbības grupu uzlaboja, precizēja un vienkāršoja Eiropas teritoriālās sadarbības grupu (“ETSG”) izveidi un darbību.
            
            
               (2)Saskaņā ar Regulas (EK) Nr. 1082/2006 17. panta pirmo daļu Komisijai ir jānosūta Eiropas Parlamentam, Padomei un Reģionu komitejai ziņojums par minētās regulas piemērošanu, kurā, pamatojoties uz noteiktiem rādītājiem, ir novērtēta regulas efektivitāte, lietderība, nozīmība, Eiropas pievienotā vērtība un tās vienkāršošanas iespējas.
            
            
               (3)Šiem rādītājiem būtu jāpalīdz Komisijai izveidot viedokli par līdz šim paveikto. Būtu jāievieš termiņš, līdz kuram jāsavāc ziņojumā izmantojamā informācija, un paveiktais būtu jānovērtē, situāciju, kāda bija konkrētā atsauces datumā, salīdzinot ar situāciju noteiktā termiņa beigu datumā. Ziņojuma sagatavošanai būtu jāizmanto gan kvantitatīvi, gan kvalitatīvi rādītāji.
            
            
               (4)Saskaņā ar Regulas (ES) Nr. 1302/2013 3. panta otro daļu minētā regula tiek piemērota kopš 2014. gada 22. jūnija. Saskaņā ar minētās regulas 2. pantā izklāstītajiem pārejas noteikumiem jau sāktā ETSG apstiprināšanas procedūrā nozīme ir 2014. gada 22. jūnijam. Tāpēc par atsauci rādītājiem, kas mēra paveikto, būtu jāizmanto situācija, kāda bija 2014. gada 21. jūnijā. Termiņu, līdz kuram jāsaņem dati vai informācija, kas nepieciešami rādītāja izmantošanai, var noteikt vienīgi laikā, kad tiek gatavots ziņojums par regulas piemērošanu, un tas būtu jānorāda ziņojumā.
            
         
         
            
               (5)Efektivitātes rādītājam būtu jādemonstrē, cik sekmīgi Regula (EK) Nr. 1082/2006 sasniedz savus mērķus vai virzās uz to sasniegšanu.
            
            
               (6)Lietderības rādītājs parāda sakarību starp izmantotajiem resursiem vai avotiem un panāktajām izmaiņām vai rezultātiem. Attiecībā uz apstiprināšanas procedūru ETSG izveidei informāciju par dažādām izmaksām, kas saistītas ar dažādu sadarbības juridisko struktūru izveidi, var sniegt vienīgi valsts iestādes, kuras iepriekš ir apstiprinājušas līdzīgas struktūras. Novērtējot ETSG paveikto un netieši Regulas (EK) Nr. 1082/2006 līdzšinējo lietderību, būtu jāsalīdzina šo ETSG darbības izmaksas ar izmaksām, kas rodas, izveidojot citu sadarbības juridisko struktūru. Tomēr šādu salīdzinājumu var izdarīt tikai ar tām ETSG, kas jau iepriekš ir izveidojušas citu sadarbības juridisko struktūru.
            
            
               (7)Nozīmības rādītājs parāda, ciktāl ETSG regulas mērķi un noteikumi atbilst paredzamo ETSG dalībnieku vajadzībām.
            
            
               (8)Ilgtspējības rādītājs, kas ir saistīts ar nozīmību, parāda, cik reģistrēto ETSG faktiski neveic nekādas darbības.
            
            
               (9)Eiropas pievienotās vērtības rādītājs parāda, vai ETSG ir izveidotas tāpēc, ka tika pieņemta Regula (EK) Nr. 1082/2006, ievērojot to, ka ETSG dalībnieki nav varējuši izveidot teritoriālās sadarbības juridiskās struktūras saskaņā ar spēkā esošajām starptautiskajām tiesībām vai valsts tiesību aktiem.
            
            
               (10)Attiecībā uz Regulas (EK) Nr. 1082/2006 turpmākas vienkāršošanas iespējām būtu jānovērtē tādi vienkāršojami procedūras elementi kā jaunu ETSG izveide, arī valstu apstiprinātāju iestāžu klusējot dots apstiprinājums, kas ieviests ar Regulu (EK) Nr. 1302/2013,
            
            
               IR PIEŅĒMUSI ŠO REGULU.
            
            
               1. pants
            
            
               Rādītāji, kas izmantojami ziņojuma sagatavošanai par Regulas (EK) Nr. 1082/2006 piemērošanu, ir izklāstīti šīs regulas pielikumā.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 16.10.2018
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  
                        OV L 210, 31.7.2006., 19. lpp.
               
               
                  
                     (2)
                  
                        OV L 210, 31.7.2006., 19. lpp.
               
               
                  
                     (3)
                  
                        Komisijas ziņojums Eiropas Parlamentam un Padomei “Regulas (EK) Nr. 1082/2006 par Eiropas teritoriālās sadarbības grupu (ETSG) piemērošana”, COM(2011) 462 galīgā redakcija, 29.7.2011.
               
               
                  
                     (4)
                  
                        Eiropas Parlamenta un Padomes 2013. gada 17. decembra Regula (ES) Nr. 1302/2013, ar ko groza Regulu (EK) Nr. 1082/2006 par Eiropas teritoriālās sadarbības grupu (ETSG) attiecībā uz šādu grupu izveides un darbības precizēšanu, vienkāršošanu un uzlabošanu (OV L 347, 20.12.2013., 303. lpp.).
               
            
      
    ---documentbreak--- 
      
         
         
            
               PIELIKUMS
            
            
               Rādītāju saraksts ziņojumam par to, kā tiek piemērota Regula (EK) Nr. 1082/2006 par Eiropas teritoriālās sadarbības grupu (ETSG)
            
            
            
                     
                        Novērtēšanas kritērijs
                     
                  
                  
                     
                        Rādītāja nosaukums
                     
                  
                  
                     
                        Vienība
                     
                  
               
                     
                        Efektivitāte
                     
                  
                  
                     
                        Dalībvalstu noteikumu atbilstība šai regulai
                     
                  
                  
                     
                        To dalībvalstu skaits ziņojuma iesniegšanas termiņa beigu datumā, kuras ir pieņēmušas pārskatītus īstenošanas noteikumus
                     
                  
               
                     
                  
                  
                     
                        Izveidoto ETSG skaita pieaugums (atsauces rādītājs: ETSG skaits 2014. gada 21. jūnijā: X)
                     
                  
                  
                     
                        ETSG skaits ziņojuma iesniegšanas termiņa beigu datumā
                     
                  
               
                     
                  
                  
                     
                        ETSG dalībnieku skaita pieaugums izveidotajās ETSG (atsauces rādītājs: ETSG dalībnieku skaits grupas izveides brīdī)
                     
                  
                  
                     
                        ETSG dalībnieku skaits ziņojuma iesniegšanas termiņa beigu datumā
                     
                  
               
                     
                  
                  
                     
                        ETSG dalībnieku skaita pieaugums pa kategorijām (atsauces rādītājs: ETSG dalībnieku skaits 2014. gada 21. jūnijā: X)
                     
                     
                        Apakšrādītāji pa kategorijām:
                     
                     
                        ·dalībvalstis;
                     
                     
                        ·valsts līmeņa iestādes;
                     
                     
                        ·reģionālās varas iestādes;
                     
                     
                        ·vietējās varas iestādes;
                     
                     
                        ·publiskie uzņēmumi;
                     
                     
                        ·uzņēmumi, kam uzticēti vispārējas tautsaimnieciskas nozīmes pakalpojumi;
                     
                     
                        ·apvienības, kas sastāv no struktūrām, kuras pieder pie vienas vai vairākām no šīm kategorijām;
                     
                     
                        ·tādi paši valsts, reģionālās vai vietējās varas iestādes vai struktūras vai uzņēmumi no trešām valstīm vai aizjūras valstīm vai teritorijām.
                     
                  
                  
                     
                        Skaits ziņojuma iesniegšanas termiņa beigu datumā
                     
                  
               
                     
                  
                  
                     
                        Sniegto pakalpojumu pieaugums, pateicoties ETSG (atsauces rādītājs: sniegto pakalpojumu skaits 2014. gada 21. jūnijā: X)
                     
                     
                        Apakšrādītāji pa kategorijām:
                     
                     
                        ·veselība;
                     
                     
                        ·izglītība un apmācība;
                     
                     
                        ·vide, enerģētika, dabas aizsardzība;
                     
                     
                        ·transports;
                     
                     
                        ·pētniecība;
                     
                     
                        ·cita kategorija.
                     
                  
                  
                     
                        Skaits ziņojuma iesniegšanas termiņa beigu datumā
                     
                  
               
                     
                        Efektivitāte
                     
                  
                  
                     
                        ETSG izveides izmaksas salīdzinājumā ar līdzīgu struktūru izveides izmaksām saskaņā ar starptautiskajām tiesībām vai valsts tiesību aktiem
                           1
                        
                     
                  
                  
                     
                        EUR
                     
                  
               
                     
                  
                  
                     
                        ETSG darbības izmaksas salīdzinājumā ar līdzīgu struktūru darbības izmaksām saskaņā ar starptautiskajām tiesībām vai valsts tiesību aktiem
                     
                  
                  
                     
                        EUR
                     
                  
               
                     
                  
                  
                     
                        Apstiprināšanas procedūra ETSG izveidei salīdzinājumā ar apstiprināšanas procedūru līdzīgām struktūrām saskaņā ar starptautiskajām tiesībām vai valsts tiesību aktiem
                     
                  
                  
                     
                        Mēnešu skaits 
                     
                  
               
                     
                        Nozīmība
                     
                  
                  
                     
                        ETSG izmantošana sadarbības programmas īstenošanai (kā vadošā iestāde) (atsauces rādītājs: ETSG kā vadošo iestāžu skaits 2014. gada 21. jūnijā: X)
                     
                  
                  
                     
                        Par sadarbības programmas vadošo iestādi nozīmēto ETSG skaits ziņojuma iesniegšanas termiņa beigu datumā
                     
                  
               
                     
                  
                  
                     
                        ETSG izmantošana, lai īstenotu daļu no sadarbības programmas (piem., apakšprogrammas, mazu projektu fondus, iedzīvotāju savstarpējās sadarbības projektus, integrētus teritoriālos ieguldījumus, kopīgas rīcības plānus) (atsauces rādītājs: ETSG kā vadošo iestāžu skaits 2014. gada 21. jūnijā: X)
                     
                  
                  
                     
                        Par sadarbības programmas daļas īstenotāju nozīmēto ETSG skaits ziņojuma iesniegšanas termiņa beigu datumā
                     
                  
               
                     
                  
                  
                     
                        ETSG izmantošana darbības īstenošanai (atsauces rādītājs: ETSG kā vadošo iestāžu skaits 2014. gada 21. jūnijā: X)
                     
                     
                        Apakšrādītāji pa kategorijām:
                     
                     
                        ·darbība sadarbības programmā (pārrobežu, transnacionāla vai starpreģionāla)
                     
                     
                        ·darbība, ko Savienība atbalsta no Eiropas Reģionālās attīstības fonda saskaņā ar programmu, kas attiecas uz mērķi “Ieguldījums Izaugsmei un nodarbinātībai”
                     
                     
                        ·darbība, ko Savienība atbalsta no Eiropas Sociālā fonda
                     
                     
                        ·darbība, ko Savienība atbalsta no Kohēzijas fonda
                     
                     
                        ·darbība/projekts, ko Savienība atbalsta ārpus kohēzijas politikas programmām
                     
                  
                  
                     
                        Skaits ziņojuma iesniegšanas termiņa beigu datumā
                     
                  
               
                     
                  
                  
                     
                        dažādo iespēju izmantošana attiecībā uz piemērojamajiem tiesību aktiem:
                     
                     
                        ·piemērojamie tiesību akti attiecībā uz konvencijas interpretāciju un izpildi (8. panta 2. punkta g) apakšpunkts);
                     
                     
                        ·institūciju rīcībai piemērojamie tiesību akti (8. panta 2. punkta h) apakšpunkts); kā arī
                     
                     
                        ·tiesību akti, kas tieši attiecas uz ETSG darbībām (8. panta 2. punkta j) apakšpunkts)
                     
                  
                  
                     
                        Kvalitatīvs rādītājs
                     
                  
               
                     
                  
                  
                     
                        Štata personāla izmantošana, procentos no kopējā personāla
                           2
                        
                     
                  
                  
                     
                        Procenti
                           3
                        
                     
                  
               
                     
                  
                  
                     
                        Motivējoši faktori, izvēloties izveidot ETSG, to struktūru gadījumā, kuras ir formāli noslēgušas līgumu par ETSG
                     
                  
                  
                     
                        Kvalitatīvs rādītājs
                     
                  
               
                     
                        Ilgtspējība
                     
                  
                  
                     
                        ETSG, kas reģistrētas, bet darbības neveic
                     
                  
                  
                     
                        Skaits
                     
                  
               
                     
                        ES pievienotā vērtība
                     
                  
                  
                     
                        Tādu teritoriālās sadarbības struktūru un tīklu skaits, kas izveidoti tāpēc, ka ETSG rīku piedāvāja Regula (EK) Nr. 1082/2006
                     
                  
                  
                     
                        Kvantitatīvs/kvalitatīvs rādītājs
                     
                  
               
                     
                  
                  
                     
                        Saskaņā ar ES tiesību aktiem izveidotas juridiskās struktūras priekšrocības salīdzinājumā ar struktūrām, kas darbojas saskaņā ar starptautiskajām tiesībām vai valsts tiesību aktiem
                     
                  
                  
                     
                        Kvalitatīvs rādītājs
                     
                  
               
                     
                        Ar šo instrumentu panākta vienkāršošana
                     
                  
                  
                     
                        Vidējais ETSG izveides ilgums (1. posms: līdz konvencijas projekta iesniegšanai) pirms un pēc šīs regulas grozīšanas
                     
                  
                  
                     
                        Mēneši
                     
                  
               
                     
                  
                  
                     
                        Vidējais ETSG izveides ilgums (2. posms: no konvencijas projekta iesniegšanas līdz galīgajam apstiprinājumam) pirms un pēc šīs regulas grozīšanas
                     
                  
                  
                     
                        Mēneši
                     
                  
               
                     
                  
                  
                     
                        Cik apstiprinājumu klusējot devušas valstu iestādes, kas nav tās dalībvalsts iestādes, kurā ir ETSG juridiskā adrese
                     
                  
                  
                     
                        Skaits (un kvalitatīvs rādītājs)
                     
                  
               
         
         
            
                  
                     (1)
                  
                        Piem., Eiropas reģionālās sadarbības grupa (Eiropas Padome); Eiroreģioni, Eirorajoni; Zweckverband tipa struktūras (Vācijas tiesību akti), Consorcio (Spānijas tiesību akti), Groupement local de coopération transfrontalière (Francijas tiesību akti).
               
               
                  
                     (2)
                  
                        “Štata personāls” pretstatā personālam, kuru deleģējuši ETSG dalībnieki.
               
               
                  
                     (3)
                  
                        Procenti balstās uz darbinieku skaitu, pilnslodzes ekvivalenti nav jāņem vērā.